Ericu950/Stoicheia-meter-silver huggingface dataset:
καί τινες οἶνον ἄγοντες ἐν εἰρεσίᾳ Διονύσου συμποσίου ναῦται καὶ κυλίκων ἐρέται . . . .
περὶ τοῦδε ·
τὸ γὰρ φίλον οὐκ ἀπόλωλε .
ἄλεξις δ ἐν Κουρίδι περί τινος πλέον πίνοντος διαλεγόμενός φησιν   ·
ὁ μὲν οὖν ἐμὸς υἱός , οἷον ὑμεῖς ἀρτίως εἴδετε , τοιοῦτος γέγονεν , Οἰνοπίων τις ἢ Μάρων τις ἢ Κάπηλος ἤ τις Τιμοκλῆς ·
μεθύει γάρ ·
οὐδὲν ἕτερον .
ὁ δ ἕτεροσ  τί ἂν τύχοιμ  ὀνομάσας ;
βῶλος , ἄροτρον , γηγενὴς ἄνθρωπος .
χαλεπὸν οὖν ἐστιν , ἄνδρες φίλοι , τὸ μεθύειν ·
καὶ καλῶς πρὸς τοὺς οὕτως λάπτοντας τὸν οἶνον ὁ αὐτὸς Ἄλεξις ἐν Ὀπώρᾳ  ἑταίρας δ ὄνομα τὸ δρᾶμα ἔχει  φησίν   ·
οἶνον πολὺν οὐ κεκραμένον σὺ πίνεις μεστὸς ὢν κ οὐκ ἐξεμεῖς .
κ ἀν Δακτυλίῳ   ·
εἶτ  οὐχ ἁπάντων ἐστὶ τὸ μεθύειν κακὸν μέγιστον ἀνθρώποισι καὶ βλαβερώτατον ;
κ ἀν Ἐπιτρόπῳ δ ἔφη   ·
πολὺς γὰρ οἶνος πόλλ ἁμαρτάνειν ποεῖ .
κρώβυλός τ ἐν Ἀπολιπούσῃ   ·
τὸ γὰρ ἐνδελεχῶς μεθύειν τίν ἡδονὴν ἔχει ;
ἀποστεροῦντα ζῶνθ ἑαυτὸν τοῦ φρονεῖν , ὃ μέγιστον ἡμῶν ἀγαθὸν ἔσχεν ἡ φύσις .
οὐ χρὴ οὖν μεθύειν .
καὶ γὰρ  ὅταν δημοκρατουμένη πόλις , φησὶν ὁ Πλάτων ἐν ηʹ Πολιτείας   ἐλευθερίας διψήσασα κακῶν οἰνοχόων προστατούντων τύχῃ καὶ πορρωτέρω τοῦ δέοντος ἀκράτου αὐτῆς μεθυσθῇ , τοὺς ἄρχοντας δή , ἂν μὴ πάνυ πρᾷοι ὦσι καὶ πολλὴν παρέχωσι τὴν ἐλευθερίαν , κολάζει αἰτιωμένη ὡς μιαρούς τε καὶ ὀλιγαρχικούς , τοὺς δὲ κατηκόους τῶν ἀρχόντων προπηλακίζει .
ἐν δὲ τῷ τῶν Νόμων ἕκτῳ φησί   ·
τὴν πόλιν εἶναι δεῖ δίκην κεκραμένην κρατῆρος , οὗ μαινόμενος μὲν ὁ οἶνος ἐγκεχυμένος ζεῖ , κολαζόμενος δὲ ὑπὸ νήφοντος ἑτέρου θεοῦ καλὴν κοινωνίαν λαβὼν ἀγαθὸν πῶμα καὶ μέτριον ἀπεργάζεται .
τὸ γὰρ παροινεῖν ἐκ τοῦ μεθύειν γίνεται ·
διὸ καὶ Ἀντιφάνης ἐν Ἀρκαδίᾳ φησίν   οὔ τε γὰρ νήφοντα δεῖ οὐδαμοῦ , πάτερ , παροινεῖν , οὔ θ ὅταν πίνειν δέῃ νοῦν ἔχειν .
ὅστις δὲ μεῖζον ἢ κατ ἄνθρωπον φρονεῖ , εἰς ἄφοδον ἐλθὼν ὅμοιον πᾶσιν αὑτὸν ὄψεται . . .
ἂν σκοπῇ τὰ τῶν ἰατρῶν τοῦ βίου τεκμήρια τὰς φλέβας θ ὅποι φέρονται , τὰς ἄνω καὶ τὰς κάτω τεταμένας , δι ὧν ὁ θνητὸς πᾶς κυβερνᾶται βίος .
ἐν δὲ Αἰόλῳ διαβάλλων ὅσα δεινὰ πράττουσιν οἱ πλέον πίνοντές φησι   ·
μακαρεὺς ἔρωτι τῶν ὁμοσπόρων μιᾶς πληγεὶς τέως μὲν ἐπεκράτει τῆς συμφορᾶς κατεῖχέ θ αὑτόν ·
εἶτα παραλαβών ποτε οἶνον στρατηγόν , ὃς μόνος θνητῶν ἄγει τὴν τόλμαν εἰς τὸ πρόσθε τῆς εὐβουλίας , νύκτωρ ἀναστὰς ἔτυχεν ὧν ἠβούλετο .
καλῶς οὖν ἄρα καὶ Ἀριστοφάνης Ἀφροδίτης γάλα τὸν οἶνον ἔφη εἰπών   ·
ἡδύς γε πίνειν οἶνος Ἀφροδίτης γάλα , ὃν πολὺν σπῶντες ἔνιοι παρανόμων ἀφροδισίων ὄρεξιν λαμβάνουσιν .
ἡγήσανδρος δ ὁ Δελφὸς καὶ ἐξοίνους τινὰς κέκληκε λέγων οὕτως   ·
Κόμων καὶ Ῥοδοφῶν τῶν ἐν Ῥόδῳ πολιτευσαμένων ὄντες ἦσαν ἔξοινοι .
καὶ ὁ Κόμων εἰς κυβευτὴν σκώπτων τὸν Ῥοδοφῶντα ἔλεγεν ·
ὦ γέρον , ἦ μάλα δή σε νέοι τείρουσι κυβευταί .
ῥοδοφῶν τε ἐκείνῳ τὴν περὶ τὰς γυναῖκας σπουδὴν καὶ τὴν ἀκρασίαν ὠνείδιζεν οὐδεμιᾶς ἀπεχόμενος λοιδορίας .
θεόπομπος δ ἐν τῇ ἑκκαιδεκάτῃ τῶν ἱστοριῶν περὶ ἄλλου Ῥοδίου διαλεγόμενός   φησι ·
τοῦ δὲ Ἡγησιλόχου τὰ μὲν ἀχρείου γεγονότος ὑπὸ οἰνοφλυγίας καὶ κύβων καὶ παντάπασιν οὐκ ἔχοντος ἀξίωμα παρὰ τοῖς Ῥοδίοις , ἀλλὰ διαβεβλημένου διὰ τὴν ἀσωτίαν τὴν τοῦ βίου καὶ παρὰ τοῖς ἑταίροις καὶ παρὰ τοῖς ἄλλοις πολίταις .
εἶθ ἑξῆς λέγων περὶ τῆς ὀλιγαρχίας ἣν κατεστήσατο μετὰ τῶν φίλων ἐπιφέρει ·
καὶ πολλὰς μὲν γυναῖκας εὐγενεῖς καὶ τῶν πρώτων ἀνδρῶν ᾔσχυναν , οὐκ ὀλίγους δὲ παῖδας καὶ νεανίσκους διέφθειραν ·
εἰς τοῦτο δὲ προέβησαν ἀσελγείας , ὥστε καὶ κυβεύειν ἠξίωσαν πρὸς ἀλλήλους περὶ τῶν γυναικῶν τῶν ἐλευθέρων καὶ διωμολογοῦντο τοὺς ἐλάττω τοῖς ἀστραγάλοις βάλλοντας ἥντινα χρὴ τῶν πολιτίδων τῷ νικῶντι εἰς συνουσίαν ἀγαγεῖν , οὐδεμίαν ὑπεξαιρούμενοι πρόφασιν , ἀλλ ὅπως ἕκαστος εἴη δυνατὸς πείθων ἢ βιαζόμενος , οὕτω προστάττοντες ἄγειν .
καὶ ταύτην τὴν κυβείαν ἔπαιζον μὲν καὶ τῶν ἄλλων Ῥοδίων τινές , ἐπιφανέστατα δὲ καὶ πλειστάκις αὐτὸς ὁ Ἡγησίλοχος ὁ προστατεῖν τῆς πόλεως ἀξιῶν .
Ἀνθέας δὲ ὁ Λίνδιος , συγγενὴς δὲ εἶναι φάσκων Κλεοβούλου τοῦ σοφοῦ , ὥς φησι Φιλόμνηστος ἐν τῷ περὶ τῶν ἐν Ῥόδῳ Σμινθείων   , πρεσβύτερος καὶ εὐδαίμων ἄνθρωπος εὐφυής τε περὶ ποίησιν ὢν πάντα τὸν βίον ἐδιονυσίαζεν , ἐσθῆτά τε .
διονυσιακὴν φορῶν καὶ πολλοὺς τρέφων συμβάκχους , ἐξῆγέν τε κῶμον αἰεὶ μεθ ἡμέραν καὶ νύκτωρ .
καὶ πρῶτος εὗρε τὴν διὰ τῶν συνθέτων ὀνομάτων ποίησιν , ᾗ Ἀσωπόδωρος ὁ Φλιάσιος ὕστερον ἐχρήσατο ἐν τοῖς καταλογάδην ἰάμβοις .
οὗτος δὲ καὶ κωμῳδίας ἐποίει καὶ ἄλλα πολλὰ ἐν τούτῳ τῷ τρόπῳ τῶν ποιημάτων , ἃ ἐξῆρχε τοῖς μεθ αὑτοῦ φαλλοφοροῦσι .
τούτων ἀκούσας ὁ Οὐλπιανὸς  ὁ δὲ πάροινος , ἔφη , καλέ μου Ποντιανέ , παρὰ τίνι κεῖται ;
καὶ ὃς ἔφη ·
ἀπολεῖς μ ἐρωτῶν  κατὰ τὸν καλὸν Ἀγάθωνα    καὶ σὺ χὠ νέος τρόπος , ἐν οὐ πρέποντι τοῖς λόγοισι χρώμενος .
ἐπεὶ δὲ πάντων ἡμᾶς εὐθύνας σοι διδόναι κέκριται , Ἀντιφάνης ἐν Λυδῷ εἴρηκε   ·
κολχὶς ἄνθρωπος πάροινος .
σὺ δὲ παροινῶν καὶ μεθύων οὐδέπω κόρον ἔχεις οὐ δ ἐπὶ νοῦν λαμβάνεις ὅτι ὑπὸ μέθης ἀπέθανεν Εὐμένης ὁ Περγαμηνὸς ὁ Φιλεταίρου τοῦ Περγάμου βασιλεύσαντος ἀδελφιδοῦς , ὡς ἱστορεῖ Κτησικλῆς ἐν τρίτῳ Χρόνων   .
ἀλλ οὐ Περσεὺς ὁ ὑπὸ Ῥωμαίων καθαιρεθείς ·
κατ οὐδὲν γὰρ τὸν πατέρα Φίλιππον .
ἐμιμήσατο .
οὔ τε γὰρ περὶ γυναῖκας ἐσπουδάκει οὔ τε φίλοινος ἦν , ἀλλὰ καὶ οὐ μόνον αὐτὸς μέτριον ἔπινε δειπνῶν , ἀλλὰ καὶ οἱ συνόντες αὐτῷ φίλοι , ὡς ἱστορεῖ Πολύβιος ἐν τῇ ἕκτῃ καὶ εἰκοστῇ   .
σὺ δέ , ὦ Οὐλπιανέ , ἀρρυθμοπότης μὲν εἶ κατὰ τὸν Φλιάσιον Τίμωνα  οὕτως γὰρ ἐκεῖνος ὠνόμασε τοὺς τὸν πολὺν σπῶντας οἶνον ἄκρατον ἐν τῷ δευτέρῳ τῶν Σίλλων   ·
ἠὲ βαρὺν βουπλῆγα τομώτερον ἢ Λυκόοργος , ὅς ῥα Διωνύσου ἀρρυθμοπότας ἐπέκοπτεν , ἐκ δὲ ῥυτὰ ῥίπτασκεν ἀπληστοίνους τ ἀρυταίνασ  οὐ ποτικὸς δέ .
ὠνόμασε δὲ ποτικὸν Ἀλκαῖος Γανυμήδει οὕτως   . . . .
ὅτι δὲ τὸ μεθύειν καὶ τὰς ὄψεις ἡμῶν πλανᾷ σαφῶς ἔδειξεν Ἀνάχαρσις δι ὧν εἴρηκε , δηλώσας ὅτι ψευδεῖς δόξαι τοῖς μεθύουσι γίγνονται .
συμπότης γάρ τις ἰδὼν αὐτοῦ τὴν γυναῖκα ἐν τῷ συμποσίῳ ἔφη ·
ὦ Ἀνάχαρσι , γυναῖκα γεγάμηκας αἰσχράν .
πάνυ γε κ ἀμοὶ δοκεῖ ·
ἀλλά μοι ἔγχεον , ὦ παῖ , ποτήριον ἀκρατέστερον , ὅπως αὐτὴν καλὴν ποιήσω .
μετὰ ταῦτα ὁ Οὐλπιανὸς προπιών τινι τῶν ἑταίρων ἔφη ·
ἀλλὰ κατὰ τὸν Ἀντιφάνην , ὦ φιλότης ὃς ἐν Ἀγροίκοις φησίν   ·
ὅλην μύσας ἔκπινε . Β. μέγα τὸ φορτίον . Α. οὐχ ὅστις αὐτῆς ἐστιν ἐμπείρως ἔχων , πῖθι οὖν , ὦ ἑταῖρε .
καὶ μὴ μεστὰς ἀεὶ ἕλκωμεν ,  ὁ αὐτός φησιν Ἀντιφάνης ἐν τῷ Τραυματίᾳ    ἀλλὰ καὶ λογίσκος εἰς μέσον παταξάτω τις καί τι καὶ μελίσκιον , στροφὴ λόγων παρελθέτω τις .
ἡδύ τοι ἐστὶν μεταβολὴ παντὸς ἔργου πλὴν ἑνός . . . .
παραδίδου δ ἑξῆς ἐμοὶ τὸν ἀρκεσίγυιον , ὡς ἔφασκ Εὐριπίδης . Β. Εὐριπίδης γὰρ τοῦτ ἔφασκεν ; Α. ἀλλὰ τίς ; Β. Φιλόξενος δήπουθεν . Α. οὐθὲν διαφέρει , ὦ τάν ·
ἐλέγχεις μ ἕνεκα συλλαβῆς μιᾶς .
καὶ ὃς  τὸ δὲ πῖθι τίς εἴρηκεν ;
ἀπεσκοτώθης , φίλτατε ,  ἔφη ὁ Οὐλπιανός ,  σπάσας οἴνου τοσοῦτον .
παρὰ Κρατίνῳ ἔχεις ἐν Ὀδυσσεῦσι   ·
τῆ νῦν τόδε πῖθι λαβὼν ἤδη καὶ τ οὔνομά μ εὐθὺς ἐρώτα .
καὶ Ἀντιφάνης ἐν Μύστιδι   ·
σὺ δ ἀλλὰ πῖθι . Β. τοῦτο μέν σοι πείσομαι ·
καὶ γὰρ ἐπαγωγόν , ὦ θεοί , τὸ σχῆμά πως τῆς κύλικός ἐστιν ἄξιόν τε τοῦ κλέους τοῦ τῆς ἑορτῆς .
οὗ μὲν ἦμεν ἄρτι γὰρ ἐξ ὀξυβαφίων κεραμεῶν ἐπίνομεν ·
τούτῳ δέ , τέκνον , πολλὰ κ ἀγάθ οἱ θεοὶ τῷ δημιουργῷ δοῖεν ὃς ἐποίησέ σε , τῆς συμμετρίας καὶ τῆς ἀφελείας οὕνεκα .
καὶ Δίφιλος ἐν Βαλανείῳ   ·
ἔγχεον μεστήν ·
τὸ θνητὸν περικάλυπτε τῷ θεῷ .
πῖθι ·
ταῦτα γὰρ παρ ἡμῶν Διὸς ἑταιρείου , πάτερ .
ἀμειψίας Σφενδόνῃ   ·
λαγὸν ταράξας πῖθι τὸν θαλάσσιον .
μένανδρος Αὐλητρίσι   ·
ἐλλέβορον ἤδη πώποτ ἔπιες , Σωσία ;
σΩ .
ἅπαξ . Α. πάλιν νυν πῖθι ·
μαίνει γὰρ κακῶς .
πίομαι δὲ ἄνευ τοῦ ῡ λεκτέον , ἐκτείνοντας δὲ τὸ ῑ .
οὕτω γὰρ ἔχει καὶ τὸ Ὁμηρικόν ·
πιόμεν  ἐκ βοτάνης .
καὶ Ἀριστοφάνης Ἱππεῦσιν   ·
οὔποτ  ἐκ τ αὐτοῦ μεθ  ἡμῶν πίεται ποτηρίου .
καὶ ἐν ἄλλοις   ·
πικρότατον οἶνον τήμερον πίει τάχα .
ἐνίοτε δὲ καὶ συστέλλουσι τὸ ῑ , ὡς Πλάτων ἐν Ταῖς ἀφ ἱερῶν   ·
οὐδ  ὅστις αὐτῆς ἐκπίεται τὰ χρήματα .
καὶ ἐν Σύρφακι   ·
καὶ πίεσθ ὕδωρ πολύ .
πίε δὲ δισυλλάβως Μένανδρος ἐν Ἐγχειριδίῳ   ·
πίε . Β. πιεῖν ἀναγκάσω τὴν ἱερόσυλον πρῶτα .
καὶ τῆ πίε ·
καὶ σὺ οὖν , ὦ ἑταῖρε , κατὰ τὸν Ἄλεξιν , ὃς ἐν Διδύμοις φησί   ·
τούτῳ πρόπιθ , ἵνα κ αὐτὸς ἄλλῳ καὶ γένηται ἡ παρ Ἀνακρέοντι καλουμένη ἐπίστιος .
φησὶ γὰρ ὁ μελοποιός   ·
μηδ  ὥστε κῦμα πόντιον λάλαζε , τῇ πολυκρότῃ σὺν Γαστροδώρῃ καταχύδην πίνουσα τὴν ἐπίστιον .
τοῦτο δ ἡμεῖς ἀνίσωμά φαμεν .
σὺ δὲ πιὼν μὴ φοβηθῇς ὡς εἰς τ οὐπίσω μέλλων καταπεσεῖσθαι ·
τοῦτο γὰρ παθεῖν οὐ δύνανται οἱ τὸν κατὰ Σιμωνίδην πίνοντες  οἶνον ἀμύντορα δυσφροσυνᾶν    .
ἀλλ , ὥς φησιν Ἀριστοτέλης ἐν τῷ περὶ μέθης   , εἰς τὰ νῶτα καταπίπτουσιν οἱ τὸν κρίθινον πεπωκότες , ὃν πῖνον καλοῦσι , λέγων οὕτως ·
πλὴν ἴδιόν τι συμβαίνει περὶ τὰς τῶν κριθῶν , τὸ καλούμενον πῖνον .
ὑπὸ μὲν γὰρ τῶν λοιπῶν τε καὶ μεθυστικῶν οἱ μεθυσθέντες ἐπὶ πάντα τὰ μέρη πίπτουσι ·
καὶ γὰρ ἐπὶ τὰ ἀριστερὰ καὶ δεξιὰ καὶ πρηνεῖς καὶ ὕπτιοι .
μόνοι δὲ οἱ τῷ πίνῳ μεθυσθέντες εἰς τ οὐπίσω καὶ ὕπτιοι κλίνονται .
τὸν δὲ κρίθινον οἶνον καὶ βρῦτόν τινες καλοῦσιν , ὡς Σοφοκλῆς ἐν Τριπτολέμῳ   ·
βρῦτον δὲ τὸν χερσαῖον οὐ δυεῖν .
ὥσπερ παρ αὐλῷ βρῦτον ἢ Θρῆιξ ἀνὴρ ἢ Φρὺξ ἔβρυζε , κύβδα δ ἦν πονευμένη .
μνημονεύει τοῦ πώματος Αἰσχύλος ἐν Λυκούργῳ   ·
κ ἀκ τῶνδ ἔπινε βρῦτον ἰσχναίνων χρόνῳ κ ἀσεμνοκόμπει τοῦτ ἐν ἀνδρείᾳ στέγῃ .
ἑλλάνικος δ ἐν Κτίσεσι καὶ ἐκ ῥιζῶν , φησι κατασκευάζεται τὸ βρῦτον γράφων ὧδε   ·
πίνουσι δὲ βρῦτον ἔκ τινων ῥιζῶν , καθάπερ οἱ Θρᾷκες ἐκ τῶν κριθῶν .
ἑκαταῖος δ ἐν δευτέρῳ περιηγήσεως εἰπὼν περὶ Αἰγυπτίων ὡς ἀρτοφάγοι εἰσὶν ἐπιφέρει   ·
τὰς κριθὰς ἐς τὸ πῶμα καταλέουσιν .
ἐν δὲ τῇ τῆς Εὐρώπης περιόδῳ Παίονάς φησι   πίνειν βρῦτον ἀπὸ τῶν κριθῶν καὶ παραβίην ἀπὸ κέγχρου καὶ κόνυζαν .
ἀλείφονται δέ , φησίν , ἐλαίῳ ἀπὸ γάλακτος .
καὶ ταῦτα μὲν ταύτῃ .
τῷ δ ἡμετέρῳ χορῷ οἶνος φίλος θυρσοφόρος μέτα πρεσβεύων Διόνυσος ,  φησὶν Ἴων ὁ Χῖος ἐν τοῖς ἐλεγείοις   ·
αὕτη γὰρ πρόφασις παντοδαπῶν λογίων ·
αἵ τε Πανελλήνων ἀγοραὶ θαλίαι τε ἀνάκτων , ἐξ οὗ βοτρυόεσσ  οἰνὰς ὑποχθόνιον πτόρθον ἀνασχομένη θαλερῷ ἐπτύξατο πήχει αἰθέρος ·
ὀφθαλμῶν δ ἐξέθορον πυκινοὶ παῖδες , φωνήεντες ὅταν πέσῃ ἄλλος ἐπ ἄλλῳ , πρὶν δὲ σιωπῶσιν .
παυσάμενοι δὲ βοῆς νέκταρ ἀμέλγονται , μόνον ὄλβιον ἀνθρώποισι ξυνόν , τοῦ χαίρειν φάρμακον αὐτοφυές .
τοῦ θαλίαι φίλα τέκνα φιλοφροσύναι τε χοροί τε ·
τῶν ἀγαθῶν βασιλεὺς οἶνος ἔδειξε φύσιν .
τοῦ σὺ πάτερ , Διόνυσε , φιλοστεφάνοισιν ἀρέσκων ἀνδράσιν , εὐθύμων συμποσίων πρύτανι , χαῖρε .
δίδου δ αἰῶνα , καλῶν ἐπιήρανε ἔργων , πίνειν καὶ παίζειν καὶ τὰ δίκαια φρονεῖν .
ἄμφις δ ἐν Φιλαδέλφοις ἐπαινῶν τὸν τῶν φιλοποτῶν φησι βίον   ·
κατὰ πόλλ ἐπαινῶ μᾶλλον ἡμῶν τὸν βίον τὸν τῶν φιλοποτῶν ἤπερ ὑμῶν τῶν μόνον ἐν τῷ μετώπῳ νοῦν ἔχειν εἰωθότων .
ἡ μὲν γὰρ ἐπὶ τοῦ συντετάχθαι διὰ τέλους φρόνησις οὖσα διὰ τὸ λεπτῶς καὶ πυκνῶς πάντ  ἐξετάζειν δέδιεν ἐπὶ τὰ πράγματα ὁρμᾶν προχείρως , ἣ δὲ διὰ τὸ μὴ σαφῶς τί ποτ ἀφ  ἑκάστου πράγματος συμβήσεται διαλελογίσθαι δρᾷ τι καὶ νεανικὸν καὶ θερμόν .
μέλλοντος δέ τι τούτοις προστιθέναι τοῦ Οὐλπιανοῦ ὁ Αἰμιλιανὸς ἔφη ·
ὥρα ἡμῖν , ἄνδρες φίλοι , ζητεῖν τι καὶ περὶ γρίφων , ἵνα τι κ ἂν βραχὺ διαστῶμεν ἀπὸ τῶν ποτηρίων , οὐ κατὰ τὴν Καλλίου τοῦ Ἀθηναίου ἐπιγραφομένην γραμματικὴν τραγῳδίαν .
ἀλλ ἡμεῖς ζητήσωμεν πρότερον μὲν τίς ὁ ὅρος τοῦ γρίφου , τίνα δὲ Κλεοβουλίνη ἡ Λινδία πρ οὔβαλλεν ἐν τοῖς αἰνίγμασιν  ἱκανῶς γὰρ εἴρηκε περὶ αὐτῶν ὁ ἑταῖρος ἡμῶν Διότιμος ὁ Ὀλυμπηνός , ἀλλὰ πῶς οἱ κωμῳδιοποιοὶ αὐτῶν μέμνηνται , καὶ τίνα κόλασιν ὑπέμενον οἱ μὴ λύσαντες .
καὶ ὁ Λαρήνσιος ἔφη ·
ὁ μὲν Σολεὺς Κλέαρχος οὕτως ὁρίζεται   ·
γρῖφος πρόβλημά ἐστι παιστικόν , προστακτικὸν τοῦ διὰ ζητήσεως εὑρεῖν τῇ διανοίᾳ τὸ προβληθὲν τιμῆς ἢ ἐπιζημίου χάριν εἰρημένον .
ἐν δὲ τῷ περὶ γρίφων ὁ αὐτὸς Κλέαρχός φησιν ἑπτὰ εἴδη εἶναι γρίφων .
ἐν γράμματι μέν , οἷον ἐροῦμεν ἀπὸ τοῦ ἄλφα , ὡς ὄνομά τι ἰχθύος ἢ φυτοῦ , ὁμοίως δὲ κ ἂν ἔχειν τι κελεύῃ τῶν γραμμάτων ἢ μὴ ἔχειν , καθάπερ οἱ ἄσιγμοι καλούμενοι τῶν γρίφων ·
ὅθεν καὶ Πίνδαρος πρὸς τὸ σἐποίησεν ᾠδήν   , οἱονεὶ γρίφου τινὸς ἐν μελοποιίᾳ προβληθέντος .
ἐν συλλαβῇ δὲ λέγονται γρῖφοι , οἷον ἐροῦμεν ἔμμετρον ὁτιδήποτε οὗ ἡγεῖται βα , οἷον βασιλεύς , ἢ ὧν ἔχει τελευτὴν τὸ ναξ , ὡς Καλλιάναξ , ἢ ὧν τὸν λέοντα καθηγεῖσθαι , οἷον Λεωνίδης , ἢ ἔμπαλιν τελικὸν εἶναι , οἷον Θρασυλέων .
ἐν ὀνόματι δέ , οἷον ἐροῦμεν ὀνόματα ἁπλᾶ ἢ σύνθετα δισύλλαβα , οὗ μορφή τις ἐμφαίνεται τραγικὴ ἢ πάλιν ταπεινή , ἢ ἄθεα ὀνόματα , οἷον Κλεώνυμος , ἢ θεοφόρα , οἷον Διονύσιος , καὶ τοῦτο ἤτοι ἐξ ἑνὸς θεοῦ ἢ πλεόνων , οἷον Ἑρμαφρόδιτος ·
ἢ ἀπὸ Διὸς ἄρχεσθαι , Διοκλῆς , ἢ Ἑρμοῦ , Ἑρμόδωρος ·
ἢ λήγειν εἰ τύχοι εἰς νικος .
οἱ δὲ μὴ εἰπόντες ὡς προσετάττετο ἔπινον τὸ ποτήριον .
καὶ ὁ μὲν Κλέαρχος οὕτως ὡρίσατο ·
τί δέ ἐστι τοῦτο τὸ ποτήριον , καλέ μου Οὐλπιανέ , ζήτει .
περὶ δὲ τῶν γρίφων Ἀντιφάνης μὲν ἐν Κνοιθιδεῖ ἢ Γάστρωνί φησιν   ·
ἐγὼ πρότερον μὲν τοὺς κελεύοντας λέγειν γρίφους παρὰ πότον ᾠόμην ληρεῖν σαφῶς , λέγοντας οὐδέν ·
ὁπότε προστάξειέ τις εἰπεῖν ἐφεξῆς ὅ τι φέρων τις μὴ φέρει , ἐγέλων νομίζων λῆρον οὐκ ἂν γενόμενον οὐδέποτέ γ , οἶμαι , πρᾶγμα παντελῶς λέγειν , ἐνέδρας δ ἕνεκα .
νυνὶ δὲ τοῦτ ἔγνωχ  ὅτι ἀληθὲς ἦν ·
φέρομεν γὰρ ἄνθρωποι δέκα ἔρανόν τιν , οὐ φέρει δὲ τούτων τὴν φορὰν οὐδείς .
σαφῶς οὖν ὅ τι φέρων τις μὴ φέρει , τοῦτ  ἔστιν , ἦν θ ὁ γρῖφος ἐνταῦθα ῥέπων .
καὶ τοῦτο μὲν δὴ κ ἄστι συγγνώμην ἔχον ·
ἀλλ  οἷα λογοποιοῦσιν ἐν τῷ πράγματι οἱ τ ἀργύριον μὴ κατατιθέντες , ὡς σφόδρα ὁ Φίλιππος ἦν ἄρ εὐτυχής τις , νὴ Δία .
ἐν δὲ Ἀφροδισίῳ   ·
πότερ  ὅταν μέλλω λέγειν σοι τὴν χύτραν , χύτραν λέγω ἢ τροχοῦ ῥύμαισι τευκτὸν κοιλοσώματον κύτος , πλαστὸν ἐκ γαίης , ἐν ἄλλῃ μητρὸς ὀπτηθὲν στέγῃ , νεογενοῦς ποίμνης δ ἐν αὑτῇ πνικτὰ γαλατοθρέμμονα , τακεροχρῶτ  εἴδη κύουσαν ; Β. Ἡράκλεις , ἀποκτενεῖς ἆρά μ , εἰ μὴ γνωρίμως μοι πάνυ φράσεις κρεῶν χύτραν . Α. εὖ λέγεις .
ξουθῆς μελίσσης νάμασιν δὲ συμμιγῆ μηκάδων αἰγῶν ἀπόρρουν θρόμβον , ἐγκαθειμένον εἰς πλατὺ στέγαστρον ἁγνῆς παρθένου Δηοῦς κόρης , λεπτοσυνθέτοις τρυφῶντα μυρίοις καλύμμασιν , ἢ σαφῶς πλακοῦντα φράζω σοι ; Β. πλακοῦντα βούλομαι . Α. Βρομιάδος δ ἱδρῶτα πηγῆς ; Β. οἶνον εἰπὲ συντεμών . Α. λιβάδα νυμφαίαν δροσώδη ; Β. παραλιπὼν ὕδωρ φάθι . Α. κασιόπνουν δ αὔραν δι αἴθρας ; Β. σμύρναν εἰπέ , μὴ μακράν . Α. μη δὲ τοιοῦτ ἄλλο μηδέν ; Β. μη δὲ τ οὔμπαλιν λέγων , ὅτι δοκεῖ τοῦτ ἔργον εἶναι μεῖζον , ὥς φασίν τινες , αὐτὸ μὲν μηδέν , παρ αὐτὸ δ ἄλλα συστρέφειν πυκνά .
καὶ Ἄλεξις δὲ ἐν Ὕπνῳ τοιούτους γρίφους προβάλλει   ·
οὐ θνητὸς οὐ δ ἀθάνατος , ἀλλ ἔχων τινὰ σύγκρασιν , ὥστε μή τ ἐν ἀνθρώπου μέρει μήτ  ἐν θεοῦ ζῆν , ἀλλὰ φύεσθαί τ ἀεὶ καινῶς φθίνειν τε τὴν παρουσίαν πάλιν , ἀόρατος ὄψιν , γνώριμος δ ἅπασιν ὤν . Β. αἰεὶ σὺ χαίρεις , ὦ γύναι , μ αἰνίγμασι  Α. καὶ μὴν ἁπλᾶ γε καὶ σαφῆ λέγω μαθεῖν . Β. τίς οὖν τοιαύτην παῖς ἔχων ἔσται φύσιν ; Α. ὕπνος , βροτείων , ὦ κόρη , παυστὴρ πόνων .
Εὔβουλος δ ἐν Σφιγγοκαρίωνι τοιούτους γρίφους προβάλλει , αὐτὸς καὶ ἐπιλύων αὐτούς   ·
ἔστι λαλῶν ἄγλωσσος , ὁμώνυμος ἄρρενι θῆλυς , οἰκείων ἀνέμων ταμίας , δασύς , ἄλλοτε λεῖος , ἀξύνετα ξυνετοῖσι λέγων , νόμον ἐκ νόμου ἕλκων ·
ἓν δ ἐστὶν καὶ πολλὰ καὶ ἂν τρώσῃ τις ἄτρωτος .
τί ἀπορεῖς ; Β. Καλλίστρατος . Α. πρωκτὸς μὲν οὖν οὗτος . Β. σὺ δὲ ληρεῖς ἔχων . Α. οὗτος γὰρ αὑτός ἐστιν ἄγλωττος λάλος , ἓν ὄνομα πολλοῖς , τρωτὸς ἄτρωτος , δασὺς λεῖος .
τί βούλει ;
πνευμάτων πολλῶν φύλαξ . . .
ἀττελεβόφθαλμος , μὴ πρόστομος , ἀμφικέφαλος , αἰχμητής , παίδων ἀγόνων γόνον ἐξαφανίζων .
ἰχνεύμων Αἰγύπτιος ·
τῶν γὰρ κροκοδείλων οὗτος ᾠὰ λαμβάνων πρὶν θηριοῦσθαι τὸν γόνον καταγνύει , ἔπειτ  ἀφανίζει .
διότι δ ἔστ ἀμφίστομος , κεντεῖ κάτωθεν , τοῖς δὲ χείλεσιν δάκνων . .
οἶδ  ἐγὼ ὃς νέος ὤν ἐστιν βαρύς , ἂν δὲ γέρων ᾖ , ἄπτερος ὢν κούφως πέταται καὶ γῆν ἀφανίζει .
πάππος ἀπ ἀκάνθης ·
οὗτος γὰρ νέος μὲν ὢν ἕστηκεν ἐν τῷ σπέρματι , ὅταν δ ἀποβάλῃ τοῦτο , πέτεται κοῦφος ὤν , δήπουθεν ὑπὸ τῶν παιδίων φυσώμενος .
ἔστιν ἄγαλμα βεβηκὸς ἄνω , τὰ κάτω δὲ κεχηνός , εἰς πόδας ἐκ κεφαλῆς τετρημένον ὀξὺ διαπρό , ἀνθρώπους τίκτον κατὰ τὴν πυγὴν ἕν ἕκαστον , ὧν οἳ μὲν μοίρας ἔλαχον βίου , οἳ δὲ πλανῶνται .
αὐτὸ δ ἕκαστος ἔχων αὐτὸν , καλέω δὲ φυλάττειν .
ταῦτα δ ὅτι κληρωτικὸν σημαίνει ὑμεῖς διακρίνατε , ἵνα μὴ πάντα παρὰ τοῦ Εὐβούλου λαμβάνωμεν .
ἀντιφάνης δ ἐν τῷ Προβλήματί φησιν   ·
ἰχθύσιν ἀμφίβληστρον ἀνὴρ πολλοῖς περιβάλλειν οἰηθεὶς μεγάλῃ δαπάνῃ μίαν εἵλκυσε πέρκην ·
καὶ ταύτην ψευσθεὶς ἄλλην κεστρεὺς ἴσον αὐτὴν ἦγεν .
βουλομένη δ ἕπεται πέρκη μελανούρῳ . Β. κεστρεύς , ἀνήρ , μελάνουρος , οὐκ οἶδ ὅ τι λέγεις ·
οὐδὲν λέγεις γάρ . Α. ἀλλ ἐγὼ σαφῶς φράσω .
ἔστι τις ὃς τὰ μὲν ὄντα διδοὺς οὐκ οἶδε δεδωκὼς οἷσι δέδωκ οὐδ  αὐτὸς ἔχων ὧν οὐδὲν ἐδεῖτο . Β. διδούς τις οὐκ ἔδωκεν οὐ δ ἔχων ἔχει ;
οὐκ οἶδα τούτων οὐδέν . Α. οὐκοῦν ταῦτα καὶ ὁ γρῖφος ἔλεγεν .
ὅσα γὰρ οἶσθ οὐκ οἶσθα νῦν οὐδ  ὅσα δέδωκας οὐ δ ὅσ  ἀντ αὐτῶν ἔχεις .
τοιοῦτο τοῦτ ἦν . Β. τοιγαροῦν κ ἀγώ τινα εἰπεῖν πρὸς ὑμᾶς βούλομαι γρῖφον . Α. λέγε . Β. πίννη καὶ τρίγλη φωνὰς ἰχθῦ δύ ἔχουσαι πόλλ  ἐλάλουν , περὶ ὧν δὲ πρὸς ὅν τ ᾤοντο λέγειν τι , οὐκ ἐλάλουν ·
οὐδὲν γὰρ ἐμάνθανεν , ὥστε πρὸς ὃν μὲν ἦν αὐταῖς ὁ λόγος , πρὸς δ αὑτὰς πολλὰ λαλούσας αὐτὰς ἀμφοτέρας ἡ Δημήτηρ ἐπιτρίψαι .
ἐν δὲ Σαπφοῖ ὁ Ἀντιφάνης αὐτὴν τὴν ποιήτριαν προβάλλουσαν ποιεῖ γρίφους τόνδε τὸν τρόπον , ἐπιλυομένου τινὸς οὕτως .
ἣ μὲν γάρ φησιν   ·
ἔστι φύσις θήλεια βρέφη σῴζουσ  ὑπὸ κόλποις αὑτῆς , ὄντα δ ἄφωνα βοὴν ἵστησι γεγωνὸν καὶ διὰ πόντιον οἶδμα καὶ ἠπείρου διὰ πάσης οἷς ἐθέλει θνητῶν , τοῖς δ οὐ δὲ παροῦσιν ἀκούειν ἔξεστιν ·
κωφὴν δ ἀκοῆς αἴσθησιν ἔχουσιν .
ταῦτά τις ἐπιλυόμενός φησιν ·
ἡ μὲν φύσις γὰρ ἣν λέγεις ἐστὶν πόλις , βρέφη δ ἐν αὑτῇ διατρέφει τοὺς ῥήτορας .
οὗτοι κεκραγότες δὲ τὰ διαπόντια τ ἀκ τῆς Ἀσίας καὶ τ ἀπὸ Θρᾴκης λήμματα ἕλκουσι δεῦρο .
νεμομένων δὲ πλησίον αὐτῶν κάθηται λοιδορουμένων τ ἀεὶ ὁ δῆμος οὐδὲν οὔ τ ἀκούων οὔ θ ὁρῶν . Σ. . . . . .
πῶς γὰρ γένοιτ ἄν , ὦ πάτερ , ῥήτωρ ἄφωνος ; Β. ἢν ἁλῷ τρὶς παρανόμων .
καὶ μὴν ἀκριβῶς ᾠόμην ἐγνωκέναι τὸ ῥηθέν .
ἀλλὰ δὴ λέγε .
ἔπειτα ποιεῖ τὴν Σαπφὼ διαλυομένην τὸν γρῖφον οὕτως ·
θήλεια μέν νύν ἐστι φύσις ἐπιστολή , βρέφη δ ἐν αὑτῇ περιφέρει τὰ γράμματα ·
ἄφωνα δ ὄντα ταῦτα τοῖς πόρρω λαλεῖ οἷς βούλεθ ·
ἕτερος δ ἂν τύχῃ τις πλησίον ἑστὼς ἀναγιγνώσκοντος οὐκ ἀκούσεται .
δίφιλος δ ἐν Θησεῖ   τρεῖς ποτε κόρας Σαμίας φησὶν Ἀδωνίοισιν γριφεύειν παρὰ πότον ·
προβαλεῖν δ αὐταῖσι τὸν γρῖφον , τί πάντων ἰσχυρότατον ;
καὶ τὰν μὲν εἰπεῖν  ὁ σίδηρος ,  καὶ φέρειν τούτου λόγου τὰν ἀπόδειξιν , διότι τούτῳ πάντ ὀρύσσουσίν τε καὶ τέμνουσι καὶ χρῶντ  εἰς ἅπαντα .
εὐδοκιμούσᾳ δ ἐπάγειν τὰν δευτέραν φάσκειν τε τὸν χαλκέα πολὺ κρείττω φέρειν ἰσχύν ·
ἐπεὶ τοῦτον κατεργαζόμενον καὶ τὸν σίδαρον τὸν σφοδρὸν κάμπτειν , μαλάσσειν , ὅ τι ἂν χρήζῃ ποεῖν .
τὰν δὲ τρίταν ἀποφῆναι πέος ἰσχυρότατον πάντων , διδάσκειν δ ὅτι καὶ τὸν χαλκέα στένοντα πυγίζουσι τούτῳ .
ἀχαιὸς δ ὁ Ἐρετριεὺς γλαφυρὸς ὢν ποιητὴς περὶ τὴν σύνθεσιν ἔσθ ὅτε καὶ μελαίνει τὴν φράσιν καὶ πολλὰ αἰνιγματωδῶς ἐκφέρει , ὥσπερ ἐν Ἴριδι σατυρικῇ .
λέγει γάρ   ·
λιθάργυρος δ ὄλπη παρῃωρεῖτο χρίματος πλέα τὸν Σπαρτιάτην γραπτὸν κύρβιν ἐν διπλῷ ξύλῳ .
τὸν γὰρ λευκὸν ἱμάντα βουληθεὶς εἰπεῖν , ἐξ οὗ ἡ ἀργυρᾶ λήκυθος ἐξήρτητο , Σπαρτιάτην γραπτὸν ἔφη κύρβιν ἀντὶ τοῦ Σπαρτιᾶτιν σκυτάλην .
ὅτι δὲ λευκῷ ἱμάντι περιειλοῦντες τὴν σκυτάλην οἱ Λάκωνες ἔγραφον ἃ ἠβούλοντο εἴρηκεν ἱκανῶς Ἀπολλώνιος ὁ Ῥόδιος ἐν τῷ περὶ Ἀρχιλόχου   .
καὶ Στησίχορος δ ἐν Ἑλένῃ    λιθάργυρον ποδονιπτῆρα  ἔφη .
ἴων δὲ ἐν Φοίνικι ἢ Καινεῖ δρυὸς ἱδρῶτα εἴρηκε τὸν ἰξὸν ἐν τούτοις   ·
δρυός μ ἱδρὼς καὶ θαμνομήκης ῥάβδος ἥ τ Αἰγυπτία βόσκει λινουλκὸς χλαῖνα , θήραγρος πέδη .
θεοδέκτην δὲ τὸν Φασηλίτην φησὶν Ἕρμιππος ἐν τοῖς περὶ τῶν Ἰσοκράτους μαθητῶν   ἱκανώτατον γεγονέναι ἀνευρεῖν τὸν προβληθέντα γρῖφον καὶ αὐτὸν προβαλεῖν ἑτέροις ἐπιδεξίως , οἷον τὸν περὶ τῆς σκιᾶς .
ἔφη γὰρ εἶναί τινα φύσιν , ἣ περὶ τὴν γένεσιν καὶ φθίσιν ἐστὶ μεγίστη , περὶ δὲ τὴν ἀκμὴν ἐλαχίστη .
τίς φύσις οὔ θ ὅσα γαῖα φέρει τροφὸς οὔ θ ὅσα πόντος οὔ τε βροτοῖσιν ἔχει γυίων αὔξησιν ὁμοίαν , ἀλλ  ἐν μὲν γενέσει πρωτοσπόρῳ ἐστὶ μεγίστη , ἐν δὲ μέσαις ἀκμαῖς μικρά , γήρᾳ δὲ πρὸς αὐτῷ μορφῇ καὶ μεγέθει μείζων πάλιν ἐστὶν ἁπάντων .
κ ἀν τῷ Οἰδίποδι δὲ τῇ τραγῳδίᾳ τὴν νύκτα καὶ τὴν ἡμέραν εἴρηκεν αἰνιττόμενος   ·
εἰσὶ κασίγνηται διτταί , ὧν ἡ μία τίκτει τὴν ἑτέραν , αὐτὴ δὲ τεκοῦσ ὑπὸ τῆσδε τεκνοῦται .
τοιοῦτόν τι καὶ Καλλισθένης ἐν ταῖς Ἑλληνικαῖς φησιν   , ὡς Ἀρκάδων πολιορκούντων Κρῶμνον  πολίχνιον δ ἐστὶν ἱδρυμένον πλησίον Μεγάλης πόλεως  Ἱππόδαμος ὁ Λάκων εἷς ὢν τῶν πολιορκουμένων διεκελεύετο τῷ παρὰ Λακεδαιμονίων πρὸς αὐτοὺς ἥκοντι κήρυκι , δηλῶν ἐν αἰνιγμῷ τὴν περὶ αὐτοὺς κατάστασιν , ἀπαγγέλλειν τῇ μητρὶ λύεσθαι τὸ γύναιον δέχ ἡμερῶν τὸ ἐν Ἀπολλωνίῳ δεδεμένον , ὡς οὐκ ἔτι λύσιμον ἐσόμενον ἐὰν αὗται παρέλθωσι .
καὶ διὰ ταύτης τῆς γνώμης ἐμήνυεν σαφῶς τὸ μήνυμα .
αὕτη γάρ ἐστιν ἐν τῷ Ἀπολλωνίῳ παρὰ τὸν τοῦ Ἀπόλλωνος θρόνον διὰ γραφῆς ἀπομεμιμημένος Λιμὸς ἔχων γυναικὸς μορφήν .
φανερὸν οὖν ἐγένετο πᾶσιν ὅτι δέκα ἡμέρας ἔτι καρτερῆσαι δύνανται οἱ πολιορκούμενοι διὰ τὸν λιμόν .
συνέντες οὖν οἱ Λάκωνες τὸ λεχθὲν ἐβοήθησαν κατὰ κράτος τοῖς ἐν τῇ Κρώμνῃ .
πολλοὶ δὲ τῶν γρίφων καὶ τοιοῦτοί τινές εἰσιν οἷον ·
ἄνδρ  εἶδον πυρὶ χαλκὸν ἐπ ἀνέρι κολλήσαντα οὕτω συγκόλλως ὥστε σύναιμα ποιεῖν .
τοῦτο δὲ σημαίνει σικύας προσβολήν .
καὶ τὸ Πανάρκους δ ἐστὶ τοιοῦτον , ὥς φησι Κλέαρχος ἐν τῷ περὶ γρίφων   , ὅτι βάλοι  ξύλῳ τε καὶ οὐ ξύλῳ καθημένην ὄρνιθα καὶ οὐκ ὄρνιθα ἀνήρ τε κ οὐκ ἀνὴρ λίθῳ τε καὶ οὐ λίθῳ .
τούτων γάρ ἐστι τὸ μὲν νάρθηξ , τὸ δὲ νυκτερίς , τὸ δὲ εὐνοῦχος , τὸ δὲ κίσηρις .
καὶ Πλάτων δ ἐν πέμπτῳ Νόμων   μνημονεύει ·
τοὺς τῶν τεχνυδρίων φιλοσόφους τοῖς ἐν ταῖς ἑστιάσεσιν ἔφη ἐπαμφοτερίζουσιν ἐοικέναι καὶ τῷ τῶν παίδων αἰνίγματι τῷ περὶ τοῦ εὐνούχου τῆς βολῆς πέρι τῆς νυκτερίδος , ᾧ καὶ ἐφ οὗ αὐτὸν αὐτὴν αἰνίττονται βαλεῖν .
καὶ τὰ Πυθαγόρου δὲ αἰνίγματα τοιαῦτά ἐστιν , ὥς φησι Δημήτριος ὁ Βυζάντιος ἐν τετάρτῳ περὶ ποιημάτων ·
καρδίαν μὴ ἐσθίειν  ἀντὶ τοῦ ἀλυπίαν ἀσκεῖν .
πῦρ μαχαίρᾳ μὴ σκαλεύειν  ἀντὶ τοῦ τεθυμωμένον ἄνδρα μὴ ἐριδαίνειν ·
πῦρ γὰρ ὁ θυμός , ἡ δὲ ἔρις μάχαιρα .
ζυγὸν μὴ ὑπερβαίνειν  ἀντὶ τοῦ πᾶσαν πλεονεξίαν φεύγειν καὶ στυγεῖν , ζητεῖν δὲ τὸ ἴσον .
λεωφόρους μὴ στείχειν  ἀντὶ τοῦ γνώμῃ τῶν πολλῶν μὴ ἀκολουθεῖν ·
εἰκῇ γὰρ ἕκαστος ὅ τι ἂν δόξῃ ἀποκρίνεται ·
τὴν δ εὐθεῖαν ἄγειν ἡγεμόνι χρώμενον τῷ νῷ .
μὴ καθῆσθαι ἐπὶ χοίνικα  ἀντὶ τοῦ μὴ σκοπεῖν τὰ ἐφ ἡμέραν , ἀλλὰ τὴν ἐπιοῦσαν ἀεὶ προσδέχεσθαι .
ἀποδημοῦντα ἐπὶ τοῖς ὅροις μὴ ἐπιστρέφεσθαι ·
ὅρια γὰρ καὶ πέρας ζωῆς ὁ θάνατος ·
τοῦτον οὖν οὐκ ἐᾷ μετὰ λύπης καὶ φροντίδος προσίεσθαι .
τῷ δὲ Θεοδέκτῃ παραπλησίως ἔπαιζε γρίφους καὶ Δρομέας ὁ Κῷος , ὥς φησι Κλέαρχος , καὶ Ἀριστώνυμος ὁ ψιλοκιθαριστής , ἔτι δὲ Κλέων ὁ μίμαυλος ἐπικαλούμενος , ὅσπερ καὶ τῶν Ἰταλικῶν μίμων ἄριστος γέγονεν αὐτοπρόσωπος ὑποκριτής ·
καὶ γὰρ Νυμφοδώρου περιῆν ἐν τῷ μνημονευομένῳ μίμῳ .
τούτου δὲ καὶ Ἰσχόμαχος ὁ κῆρυξ ἐγένετο ζηλωτής , ὃς ἐν τοῖς κύκλοις ἐποιεῖτο τὰς μιμήσεις ·
ὡς δ εὐδοκίμει , μεταβὰς ἐν τοῖς θαύμασιν ὑπεκρίνετο μίμους .
τοιοῦτοι δ ἦσαν οὓς ἐποίουν γρίφους , οἷον ἀγροίκου τινὸς ὑπερπλησθέντος καὶ κακῶς ἔχοντος , ὡς ἠρώτα αὐτὸν ὁ ἰατρὸς μὴ εἰς ἔμετον ἐδείπνησεν ,  οὐκ ἔγωγε ,  εἰπεῖν ,  ἀλλ  εἰς τὴν κοιλίαν .
καὶ πτωχῆς τινος τὴν γαστέρα πονούσης , ἐπεὶ ὁ ἰατρὸς ἐπυνθάνετο μὴ ἐν γαστρὶ ἔχει ,  πῶς γάρ ,  εἶπε ,  τριταία μὴ βεβρωκυῖα ;
τῶν Ἀριστωνυμ . . . . . .
ων δ ἦν εὐπαρύφων λόγων .
καὶ Σωσιφάνης ὁ ποιητὴς εἰς Κηφισοκλέα τὸν ὑποκριτὴν εἶπεν λοιδορῶν αὐτὸν ὡς εὐρύστομον ·
ἐνέβαλον γὰρ ἄν σου , φησίν , εἰς τὰ ἰσχία λίθον , εἰ μὴ καταρραίνειν ἔμελλον τοὺς περιεστηκότας .
ἀρχαιότατος δ ἐστὶ λογικὸς γρῖφος καὶ τῆς τοῦ γριφεύειν φύσεως οἰκειότατος ·
τί πάντες οὐκ ἐπιστάμενοι διδάσκομεν ;
καί  τί τ αὐτὸν οὐδαμοῦ καὶ πανταχοῦ ;
καὶ πρὸς τούτοις  τί τ αὐτὸν ἐν οὐρανῷ καὶ ἐπὶ γῆς καὶ ἐν θαλάττῃ ;
τοῦτο δ ἐστὶν ὁμωνυμία ·
καὶ γὰρ ἄρκτος καὶ ὄφις καὶ αἰετὸς καὶ κύων ἐστὶν ἐν οὐρανῷ καὶ ἐν γῇ καὶ ἐν θαλάσσῃ .
τὸ δὲ χρόνον σημαίνει ·
ἅμα γὰρ παρὰ πᾶσιν ὁ αὐτὸς καὶ οὐδαμοῦ διὰ τὸ μὴ ἐν ἑνὶ τόπῳ τὴν φύσιν ἔχειν .
τὸ δὲ προάγον ἐστὶ ψυχὰς ἔχειν ·
τοῦτο γὰρ οὐθεὶς ἡμῶν ἐπιστάμενος διδάσκει τὸν πλησίον .
ὁ δὲ Ἀθηναῖος Καλλίας  ἐζητοῦμεν γὰρ ἔτι πρότερον   περὶ αὐτοῦ  μικρὸν ἔμπροσθεν γενόμενος τοῖς χρόνοις Στράττιδος ἐποίησε τὴν καλουμένην γραμματικὴν θεωρίαν οὕτω διατάξας .
πρόλογος μὲν αὐτῆς ἐστιν ἐκ τῶν στοιχείων , ὃν χρὴ λέγειν διαιροῦντας κατὰ τὰς παραγραφὰς καὶ τὴν τελευτὴν καταστροφικῶς ποιουμένους εἰς τ ἄλφα · . .
ἄλφα , βῆτα , γάμμα , δέλτα , θεοῦ γὰρ εἶ , ζῆτ , ἦτα , θῆτ , ἰῶτα , κάππα , λάβδα , μῦ , νῦ , ξεῖ , τὸ οὖ , πεῖ , ῥῶ , τὸ σίγμα , ταῦ , τὸ ὖ , παρὸν φεῖ χεῖ τε τῷ ψεῖ εἰς τὸ ὦ .
ὁ χορὸς δὲ γυναικῶν ἐκ τῶν σύνδυο πεποιημένος αὐτῷ ἐστιν ἔμμετρος ἅμα καὶ μεμελοπεποιημένος τόνδε τὸν τρόπον ·
βῆτα ἄλφα βᾱ , βῆτα εἶ β ε , βῆτα ἦτα β η , βῆτα ἰῶτα βῑ , βῆτα οὖ β ο , βῆτα ὖ βῡ , βῆτα ὦ β ω , καὶ πάλιν ἐν ἀντιστρόφῳ τοῦ μέλους καὶ τοῦ μέτρου γάμμα ἄλφα , γάμμα εἶ , γάμμα ἦτα , γάμμα ἰῶτα , γάμμα οὖ , γάμμα ὖ , γάμμα ὦ , καὶ ἐπὶ τῶν λοιπῶν συλλαβῶν ὁμοίως ἑκάστων τό τε μέτρον καὶ τὸ μέλος ἐν ἀντιστρόφοις ἔχουσι πᾶσαι τ αὐτόν .
ὥστε τὸν Εὐριπίδην μὴ μόνον ὑπονοεῖσθαι τὴν Μήδειαν ἐντεῦθεν πεποιηκέναι πᾶσαν , ἀλλὰ καὶ τὸ μέλος αὐτὸ μετενηνοχότα φανερὸν εἶναι .